1. [bookmark: _Hlk166313986]melléklet a 171/2026. (V.27.) határozathoz

	
	E-TÉR-ben véleményező szervezet
	E-TÉR-ben beérkezett vélemények
	Válasz

	1
	Közép-dunántúli Vízügyi Igazgatóság
	A módosítás során Igazgatóságunk vagyonkezelésében lévő vízfolyás, vízilétesítmény nem érintett.
	Észrevételt köszönjük.

	
	
	A tervezett módosításokkal érintett ingatlanok üzemelő, vagy távlati ivóvízbázis előzetesen lehatárolt, ill. hatósági határozatban kijelölt hidrogeológiai védőidomát, védőövezet- és védőterület-rendszerét nem érintik.
	Észrevételt köszönjük.

	
	
	Igazgatóságunk nyilvántartása alapján a b)-m) pontokban ismertetett módosítással érintett területek nem részei belvízvédelmi öblözetnek, illetve rendszeresen vízjárta terület övezetével sem érintettek.
	Észrevételt köszönjük.

	
	
	Összegzés: A rendelkezésre álló dokumentáció alapján településrendezési eszközök módosításához vízügyi szempontból hozzájárulunk.
	Észrevételt köszönjük.

	2
	Fejér Vármegyei Kormányhivatal Építésügyi és Örökségvédelmi Főosztály Örökségvédelmi Osztály
	A b) jelű módosítás a Mór, 606/2, 489/1, 489/2 és 488 hrsz.-ú ingatlanokon Mór, a belváros műemléki környezetét, a Mór, 489/1 és 488 hrsz.-ú ingatlanokon nemzeti emléknek minősülő műemlék (Nepomuki Szent János-szobor) ex-lege műemléki környezetét, továbbá a Mór, 488 hrsz.-ú ingatlanon nemzeti emléknek minősülő műemlékek (Lakóház, Kapucinus templom és rendház) exlege műemléki környezetét érinti. Az érintett ingatlanokon a tervezett változás következtében (Vt-8 - Vt-22) a megengedett legnagyobb épületmagasság 8,0 m-ről 9,0 m-re növekszik. A változás eredményeképp megvalósítani kívánt cél (telkek összevonása, a Zrínyi u. felől új tornaterem építése, meglévő iskolaépület bővítése) a védett Nepomuki Szent János-szobor, Lakóház, Kapucinus templom és rendház megjelenését nem érinti, ugyanakkor Mór, a belváros műemléki környezetét annak határán igen. A koncepció (új tornaterem létesítése) a terület beépítési intenzitását, hagyományos jellegét megváltoztatja, ezért ezeknek a hatását a tervezés során mérsékelni kell.
	Észrevételt köszönjük. A magasabb rendű jogszabály az épületmagasság megemelését lehetővé teszi a Vt övezetben. Az épület engedélyezését megelőzően a területi tervtanács a tervezett épületet véleményezi, ahol a műemléki környezethez való illeszkedés vizsgálata megtörténik és engedélyezésre javaslatot tesz.

	
	
	A Kálvária-szoborcsoport ex-lege műemléki környezetébe, valamint Gróf Rudolf Schaffgotsch síremléke ex-lege műemléki környezetébe tartozik a tervlapon jelölteken felül a Mór, 097, 5944 és 7425 hrsz.-ú ingatlan, kérem ezek műemléki környezetként történő jelölését. (B15 tervlap)
	A külterületre vonatkozó szabályozást a külterületi szabályozási tervlapon kell jelölni a kettős szabályozás elkerülése érdekében. A védelem a 2. melléklet -„Szőlőhegyek szabályozási tervlapok” – 5. lapján kerültek ábrázolásra. A 097 hrsz szürke színezése javításra kerül.

	
	
	A Mór (Árkipuszta), 0282 hrsz.-ú ingatlanon álló nemzeti emléknek minősülő műemlék Nepomuki Szent János-kápolna műemléki védettsége és műemléki környezete (Mór, 0281/1, 0281/6, 0281/7 és 0281/8 hrsz.-ú ingatlanok) nem került feltüntetésre, kérem ennek pótlását. (B19 tervlap)
	A külterületre vonatkozó szabályozást a külterületi szabályozási tervlapon kell jelölni a kettős szabályozás elkerülése érdekében. Az ábrázolása a 1. melléklet Külterületi szabályozási tervlapon található.

	
	
	Mór, a belváros műemléki környezetébe tartoznak a Mór, 5365/2-5 ingatlanok, valamint a Mór, 5399/2-5410 hrsz.-ú ingatlanok a Hársfa utca mentén kb. 15 m-es sávban. Kérem az elmaradt jelölések pótlását. (B11 tervlap)
	A külterületre vonatkozó szabályozást a külterületi szabályozási tervlapon kell jelölni a kettős szabályozás elkerülése érdekében. A védelem a 2. melléklet -„Szőlőhegyek szabályozási tervlapok” – 4. lapján kerültek ábrázolásra.

	3
	Fejér Vármegyei Kormányhivatal Környezetvédelmi, Természetvédelmi és Hulladékgazdálkodási Főosztály Engedélyezési és Szakhatósági Osztály
	Parkoló létesítések kapcsán - c) módosítási pont - felhívom a figyelmet, hogy a településrendezési és építési követelmények alapszabályzatáról szóló 280/2024. (IX. 30.) Korm. rendelet (továbbiakban: TÉKA) 60.§ (1) bekezdése értelmében a 10 gépjárműnél nagyobb befogadóképességű felszíni várakozó helyet lehetőség szerint legalább 1,50 méter széles, a lehető legnagyobb mértékben összefüggő zöldfelületbe telepített fasor kialakításával fásítani kell. A TÉKA 60.§ (2) bek. értelmében a parkoló felületek árnyékolását biztosító fásítást minden megkezdett 6 db várakozóhely után 1 db nagy lombkoronájú, vagy minden megkezdett 4 db várakozóhely után 1 db közepes lombkoronájú környezettűrő, többször iskolázott lombos fa telepítésével kell megoldani.
	Észrevételt köszönjük.

	
	
	Tárgyi módosításokkal kapcsolatban környezetvédelmi, táj- és természetvédelmi, valamint hulladékgazdálkodási szempontból kizáró ok a Környezetvédelmi hatóság részéről nem merült fel, így Mór Város településtervének 7. sz. módosítását - a fentiek figyelembe vétele mellett – elfogadásra javasolja.
	Észrevételt köszönjük.

	4
	Honvédelmi Minisztérium Hatósági Főosztály
	A fenti hivatkozási számon érkezett dokumentációban foglaltak a honvédelem érdekeit nem érintik, a Magyar Honvédség nemzeti és szövetségi védelmi feladatai végrehajtása biztosított, ezért az abban foglaltakkal kapcsolatban külön észrevételt nem teszek.
	Észrevételt köszönjük.

	5
	Országos Vízügyi Főigazgatóság
	Tájékoztatom Önt, hogy a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet kapcsán az Országos Vízügyi Főigazgatóság (a továbbiakban: OVF) véleményezésre minden esetben a 12 Vízügyi Igazgatóság (a továbbiakban: VIZIG) közül a működési területtel érintett VIZIG-et/VIZIG-eket kéri fel, mivel megfelelő részletezettségű információval és helyismerettel csak a területileg illetékes VIZIG-ek rendelkeznek.
Kérem a VIZIG/VIZIG-ek által benyújtásra kerülő véleményt az OVF véleményének is tekintsék.
	Észrevételt köszönjük.

	6
	Budapest Főváros Kormányhivatala Országos Közúti és Hajózási Hatósági Főosztály
	A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 11. melléklet 13. pontja szerint Budapest Főváros Kormányhivatala gyorsforgalmi utat, közúti határátkelőhelyet, szintbeli közúti-vasúti átjárót érintő településrendezési eszköz esetében vesz részt a véleményezési eljárásban. Fentiekre tekintettel a településrendezési eszközök módosításával kapcsolatban, hatáskör hiányában észrevételt nem teszek.
	Észrevételt köszönjük.

	7
	Fejér Vármegyei Kormányhivatal Állami Főépítész
	1. A Kr. 59. § (2) bekezdése szerint a településterv, kézikönyv készítését és módosítását, valamint a településképi rendelet módosítását az önkormányzat képviselő-testületének a) a készítés vagy módosítás tényét, b) új beépítésre szánt terület kijelölése esetén a Méptv.-ben foglalt követelményeknek való megfelelést, c) amennyiben indokolt, a kiemelt fejlesztési területté nyilvánítást és d) a 7. § (7) bekezdése szerinti feljegyzés, a kézikönyv és a településképi rendelet esetében a szakmai összefoglaló elfogadását tartalmazó döntése alapozza meg. A tervdokumentáció tartalmazza Mór Város Önkormányzat Képviselő-testületének 280/2025. (IX.24.) határozatát „Mór város településterv több ponton történő 7. számú módosítására vonatkozó eljárás megindítása tárgyában.”
	Észrevételt köszönjük.

	
	
	2. A rendelettervezet 2. §-a szerint az alaprendelet 33. §-a két bekezdéssel egészül ki az alábbiak szerint: „(12) Új tömbfeltárással kialakított telek megközelítése nem biztosítható külterületi dűlőútról. (13) Külterületi dűlőúttal határos építési telken a külterületi dűlőútról gépkocsi behajtó nem létesíthető, melléképület a külterületi dűlőút irányába nem nyitható.” Az országos településrendezési és építési követelményekről szóló 253/1997. (XII. 20.) Korm. rendelet (továbbiakban: OTÉK) a közlekedési területek meghatározásánál nem nevez meg „dűlőút” kategóriát. Kérem a szabályozásban az OTÉK alapján ismert kategória alkalmazását a közlekedési terület besorolásánál. Az egyes földügyi eljárások részletes szabályairól szóló 384/2016. (XII. 2.) Korm. rendelet 23/E. § (1) bekezdése szerint: „A telket – a nem építési telek telekegyesítése és telekhatár-rendezése, erdő művelés ág esetén a telekfelosztás és telekcsoport újraosztása, a zárt sorú beépítési módú beépített építési telek telekfelosztása, valamint a vízgazdálkodási terület övezetbe eső telkek kivételével – úgy kell kialakítani, hogy a kialakuló telkek közterületnek gépjármű-közlekedésre alkalmas részéről az adott közterületre vonatkozó jogszabályi előírások szerint vagy önálló helyrajzi számon nyilvántartott magánútról gépjárművel közvetlenül, vagy hídon illetve átereszen keresztül megközelíthetőek legyenek.” Fenti jogszabályhely figyelembevételével, amennyiben a kialakuló telkek közterületnek gépjármű-közlekedésre alkalmas részéről a telekalakítás követően gépjárművel közvetlenül megközelíthetőek és minden egyéb vizsgálati szempontnak megfelelnek, úgy a telekalakítás engedélyezésre kerül. A rendelettervezet 2. §-ban foglaltak alapján a HÉSZ 33. §-ának két új (12) és (13) bekezdése nem összeegyeztethető a 384/2016. (XII. 2.) Korm. rendelet 23/E.§ (1) bekezdésével. Kérem a rendelettervezet 2. §-ában foglaltak átgondolását és a településrendezési cél más eszközökkel történő megoldását. Az alátámasztó javaslat j) pontjában szereplő módosítási indokokat figyelembe véve például az adott övezetben kialakítható legkisebb telekterület módosítása, illetve a telek be nem építhető részének kijelölése is megoldásul szolgálhat.
	Általános szabályozás megalkotása helyett, majd a felmerülő eseteknél konkrét szabályozást alkalmazunk. Az észrevétel alapján a HÉSZ rendelet tervezet 33.§ (12) és (13) bekezdésére tett javaslatot töröljük.

	8
	Budapest Főváros Kormányhivatala Népegészségügyi Főosztály
	A településen természetes gyógytényező érintettsége nem áll fenn, ezért jelen esetben a BFKH véleményezési lehetőséggel nem rendelkezik.
	Észrevételt köszönjük.

	9
	Duna-Ipoly Nemzeti Park Igazgatóság
	Mór Város településszerkezeti tervének és helyi építési szabályzatának 7. számú módosításával kapcsolatosan, az E-TÉR felületre feltöltött egyeztetési anyag alapján táj- és természetvédelmi szempontból az alábbi véleményt adjuk: A módosítások az alábbi területekre vonatkoznak: b) A Szent Erzsébet Római Katolikus Általános Iskola fejlesztéséhez szükséges területbővítés biztosítása c) A 1416/15 hrsz-ú közterület Vámos közt és a kórház-rendelőintézetet összekötő út területének parkolókkal történő bővítése d) A Felsődobos Fő utca végén található jelenleg Má-Ké övezeti besorolású buszforduló területének a kialakult használatnak megfelelő Köu övezetbe történő átsorolása e) A 3607/2 hrsz-ú magánút színezésének javítása f) A Nefelejcs köz elnevezésű gyalogút valós, kialakult állapotnak megfelelő szabályozása g) A HÉSZ belterület szabályozási tervlap szelvényeinek összehangolása és javítása h) A 1939/9 hrsz-ú ingatlanon építési hely jelölése i) A HÉSZ. szennyvízelvezetés fejezet korrekciója j) A HÉSZ. III. fejezetében a telekalakítás általános szabályainál új előírás beépítése a belterületi telek külterületi útról megközelíthetőségére vonatkozóan k) A településkép védelmi rendelettel összhangban a helyi védett jogi jelleg felülvizsgálatát követően a helyi védett épületek jelölésének szabályozási terven történő felülvizsgálata l) A 3265/6 hrsz-ú benzinkút terület övezeti besorolás felülvizsgálata m) Szabályozási vonal meghatározása az Árki puszta 3600 hrsz-ú ingatlannal határos 0322 és 0228/2 hrsz-ú útszakaszok telekhatár rendezéséhez A tervezett módosítások által érintett területek nem részei országos jelentőségű védett természeti területnek, közösségi jelentőségű természetvédelmi rendeltetésű (Natura 2000) területnek, az ökológiai hálózat övezeteinek, valamint egyéb táj- és természetvédelmi kijelölés alatt álló területnek. A területekre vonatkozóan Igazgatóságunk nem rendelkezik védett növény- és állatfajok előfordulásáról adattal. Figyelembe véve a területek jelenlegi szabályozását, valamint a módosítok kis mértékét, a módosításokat Igazgatóságunk táj- és természetvédelmi szempontból elfogadhatónak tartja, a tervek jóváhagyása ellen kifogást nem emel. Állásfoglalásunkat a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 68.§, továbbá a természetvédelmi hatósági és igazgatási feladatokat ellátó szervek kijelöléséről szóló 625/2022. (XII.30.) Korm. rendelet 19.§ f) pontja alapján adtuk ki.
	Észrevételt köszönjük.

	10
	Építési és Közlekedési Minisztérium Vasúti Hatósági Főosztály
	Mór város településterv módosítása vonatkozásában a vasúti közlekedési hatóság észrevételt nem tesz. Egyebekben tájékoztatom, hogy a fejlesztés megvalósítási szakaszában az egyes közérdeken alapuló kényszerítő indok alapján eljáró szakhatóságok kijelöléséről szóló 531/2017. (XII. 29.) Korm. rendelet 1. melléklet 4. Építésügyi ügyek 21. pontjában foglaltak teljesülése esetén az építtetőnek a vasúti közlekedési hatóságot, mint szakhatóságot kell megkeresnie.
	Észrevételt köszönjük.

	11
	Nemzeti Média- és Hírközlési Hatóság
	A tervezet hírközlési érdeket nem sért, a tervezet ellen a Hatóság kifogást nem emel.
	Észrevételt köszönjük.

	12
	Szabályozott Tevékenységek Felügyeleti Hatósága Bányászati és Gázipari Főosztály Veszprémi Bányafelügyeleti Osztály
	A Bányafelügyelet megállapította, hogy a hatáskörébe tartozó szakmai kérdések tekintetében érintett, mivel a módosítással érintett ingatlanok bányaterületet érintenek. A módosítással érintett területeken földtani veszélyforrás nincs, ásványvagyon védelmi és bányászati jogot érintő problémát nem vet fel. 
Mór Városi Önkormányzat településrendezési eszközeinek 7. sz. módosításával kapcsolatban megállapítható, hogy jelenleg a közigazgatási területén található a Vértesi Erőmű Rt. Pusztavám VI. – (Márkushegyi aknaüzem) - szén védnevű bányatelke, ezért a módosításokat a Bányavállalkozóval egyeztetni szükséges. 
Az 1993. évi XLVIII. törvény (Bt.) 39. § (3) szerint a területrendezési tervek, illetőleg a településrendezési eszközök kidolgozásánál, módosításánál - a bányafelügyelet megkeresésével - figyelembe kell venni a nyilvántartott ásványi nyersanyagvagyont tartalmazó területeket. 
Felhívjuk továbbá a figyelmet a 9/2019 (VI.14.) MvM rendelet 8. § (1) bekezdésére mely szerint az ásványi nyersanyagvagyon-terület övezeteket a településrendezési eszközökben kell tényleges kiterje-désének megfelelően lehatárolni. 
Az MvM rendelet (2) bekezdés szerint, az (1) bekezdés szerint kijelölt területen, a településrendezési eszközökben csak olyan terület-felhasználási egység, építési övezet vagy övezet jelölhető ki, amely az ásványi nyersanyagvagyon távlati kitermelését nem lehetetleníti el.
	Észrevételt köszönjük.

	13
	Pest Vármegyei Kormányhivatal Agrárügyi Főosztály Erdőfelügyeleti Osztály
	A tervezett módosítások közvetlenül nem érintenek az erdőről, az erdő védelméről és az erdőgazdálkodásról szóló 2009. évi XXXVII. törvény szerinti, az Országos Erdőállomány Adattárban nyilvántartott erdőt. A vizsgált tevékenység (módosítás) erdő igénybevételével nem jár, így az erdőkre gyakorolt közvetett hatása nincs. 
A Településrendezési tervmódosítási eljárásában a környező erdők esetében a fenntartható erdőgazdálkodást és az erdők közérdekű szolgáltatásainak biztosítását nem látom veszélyeztetve, ezért a tervezettel, véleményezési dokumentációval kapcsolatban kifogást nem emelek.
	Észrevételt köszönjük.





